VEGA præsenterer
**Børnekoncert – Unik eftermiddagsoplevelse med Tju Bang Jubilæumskoncert og Alberte Winding i VEGA***Søndag den 21. december fyldes Lille VEGA af glade børn, barnlige sjæle og barndommens klassikere, når Alberte Winding og hele orkesteret bag* Tju Bang Chokolademand*-cd’en fejrer albummets 20 års jubilæum med en eftermiddagskoncert for børn.*

**Eftermiddagskoncert for børn med Alberte Winding og *Tju Bang Chokolademand*-albummet**

”*Vi glæder os til at forkæle Københavner-forældre med jeres barndoms musik, men endnu mere til at lave ballade med jeres børn”.
Vi gør det sikkert kun denne ene gang, så vi er meget spændte og satser på at lave en kærlig fest, en poetisk gang sludder og vrøvl og en fræk hundesang*,” fortæller Alberte Winding.

For første gang siden *Tju Bang Chokolademand*-albummet udkom for 20 år siden, er hele orkesteret bag de klassiske sange samlet til en jule-vild koncert i VEGA.

Alberte Winding har samlet Jan Rørdam, Jon Bruland, Klaus Menzer og de nye drenge i klassen, Andreas Fuglebæk og Benjamin Koppel, til en enestående koncert, hvor barndomsminderne står i kø sammen med de fængende melodier.

**For børn og barnlige sjæle**

Siden 1994 har børn og barnlige sjæle i alle aldre kunnet nyde de herlige tekster i sangene ”[Tju Bang Chokolademand](https://www.youtube.com/watch?v=jW382AKG1nE)”, ”Danser I Min Mors Høje Sko”, ”[Månebarn](https://www.youtube.com/watch?v=nfzZcX2X9TY)” m.fl. som Alberte Winding skrev med Jan Rørdam og Thomas Winding.

Udover hendes rolle som Luna i adskillige afsnit af *Bamses Billedbog* har Alberte Winding også optrådt til flere af *Åh Abe*-koncerterne samt udgivet flere album i eget navn. Blandet andet *Ønskescenariet* (2011) som hun modtog en

Danish Music Award for i kategorien Årets Danske Voxpop-udgivelse.

**Fakta om koncerten**
Tju Bang Jubilæums koncert med Alberte Winding (DK)
Søndag den 21. december kl. 13
Lille VEGA, Enghavevej 40, 1674 Kbh. V
125 kr. + gebyr
Forsalget er startet i dag via vega.dk og Billetnet.